कोलचूर में सहकारी बैंक की शाखा खोलने मांग
परचनपाल। ग्राम पंचायत कोलचूर में संचालित लैंप्स में जिला सहकारी केंद्रीय बैंक की शाखा खोलने की मांग परचनपाल, महुपालबरई, कुदालगांव, घाटलोहंगा, कुड़कानार, चोकर, करमरी, घाटकवाली, टिकरालोहंगा, कविआसना आदि गांवों के ग्रामीण, किसान, व्यापारी एवं महिला समूह द्वारा वर्षो से की जा रही है। इसी क्रम में ग्राम पंचायत कोलचूर के सरपंच रमेश बघेल द्वारा पंचायत में प्रस्ताव पारित कर सांसद दिनेश कश्यप को ज्ञापन सौंपा गया था। ग्रामीणों की बढ़ती आवश्यकता को देखते हुए सांसद ने जिला सहकारी केंद्रीय बैंक के सीईओ को बकावंड ब्लाक के जैतगिरी और बस्तर ब्लाक के कोलचूर में बैंक खोलने निर्देश जारी किया है। किसानों ने बताया कि कोलचूर में बैंक खुलने पर आसपास के गांवों के लोगों को सुविधा मिलेगी।
hin_Deva hin_Deva